कोंकणींत रामायणाचे वेगवेगळे प्रकार घोळटात, पुण ह्या प्रकारांचो फावो तसो अभ्यास जावंक ना. हे परिस्थितीं कोंकणी रामायणांचेर भाशा शास्त्राचे, साहित्याचे आनी लोकवेदाचे नदरेन अभ्यास सुरू करपाचे उद्देशान परिशदेन परिसंवाद घडोवन हाडपाचें थारायलें. कोंकणी रामायणाचो हो परिसंवाद 2 आनी 3 ऑक्टोबर, 2010 दिसानी मंगळूरांतल्या विश्व कोंकणी केंद्रांत आयोजिल केलो. श्री उदय भेंब्रे हाणी दोन दिसांचे हे कार्यावळीचें उक्तावण केलें.
